DA Den Europæiske Unions Tidende C 88/7

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 88/02)

Denne offentliggørelse giver ret til at gøre indsigelse i henhold til artikel 7 i Rådets forordning (EF) nr. 510/2006. Indsigelser skal være Kommissionen i hænde inden seks måneder efter datoen for denne offentliggørelse.

RESUMÉ

RÅDETS FORORDNING (EF) Nr. 510/2006

»SKALICKÝ TRDELNÍK«

EF-nr. SK/PGI/005/0489/09.08.2005

BGB ( ) BOB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Úrad priemyselného vlastníctva Slovenskej republiky Adresse: Švermu 43 SK-974 04 Banská Bystrica Tlf. (421-48) 430 02 53 Fax (421-48) 430 04 03 E-mail: joravcova@indprop.gov.sk

2. Sammenslutning:

Navn: Skalický trdelník Adresse: Nám. slobody č. 10 SK-909 01 Skalica Tlf. (421-34) 664 83 36 Fax (421-34) 664 42 10 E-mail: kusnierova@mesto.skalica.sk Sammensætning: Producenter/forarbejdningsvirksomheder ( X ) andet ( )

3. Produktets art:

Klasse 2.4: Brød, wienerbrød, kager og andet bagværk samt konfekturevarer

4. Varespecifikation:

(Resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Skalický trdelník«

4.2. Beskrivelse: »Skalický trdelník «er fint bagværk af hul cylindrisk form og med et indre tværmål på 3-5 cm og et ydre tværmål på 6-10 cm. Det fremstilles traditionelt ved at sno blød dej, som har hævet, omkring en valse, der kaldes en »trdlo«. Når dejen er snoet omkring valsen, smøres den med piskede æggehvider og strøs med hakkede valnødder eller mandler eller abrikoskerner eller en blanding af disse. Brødene bages ved strålevarme og strøs derpå med puddersukker, der er blandet med vanillesukker.

Brødenes karakteristiske duftegenskaber skyldes de hakkede nødder og abrikoskerner og vanillesukkeret samt bagemetoden.

Skalický emballeres og sælges særskilt i to vægtenheder. Basisvægten er 500 g, men brød på 250 g sælges også, men de indre og ydre mål er de samme for begge. »Skalický trdelník «indpakkes i fødevarefolie og kan derpå anbringes i en papiremballage. På papiremballagen kan der trykkes en tekst i sort og hvidt eller i farver, idet teksten skal indeholde udtrykket »Skalický trdelník«.

Kendetegn

farve: gul indvendigt og gyldenbrun udvendigt

konsistens: blød (må ikke være hård) og smuldrende

duft og smag: lækker, behagelig, af bagværk, hakkede nødder, abrikoskerner og vanille; må ikke være gæret, fad eller røget

sammensætning: opskriften på dejen varierer kun lidt fra producent til producent.

Dejen fremstilles oftest af følgende ingredienser: halvgroft hvedemel, æg, gær, mælk, stødt melis, ethyloxyhydrat-baseret aroma (herefter benævnt »aroma«), citronskal, salt, muskat, hakkede valnødder, mandler og abrikoskerner, svinefedt, vegetabilsk olie, smør, puddersukker og vanillesukker.

4.3. Geografisk område: »Skalický trdelník «fremstilles i et bestemt område af Slovakiet, der afgrænses af: mod nord grænsen til Tjekkiet, mod vest floden Morava, mod syd floden Myjava og mod øst floden Teplica fra byen Senica til grænsen mod Tjekkiet.

4.4. Bevis for oprindelse: Produktet kan identificeres ved hjælp af angivelsen af producenten på emballagen eller på den produktionsetiket, som en producent skal anbringe på produktet. Oprindelsen i det bestemte geografiske område garanteres ved, at produktionsanlægget skal befinde sig i det nøje afgrænsede geografiske område, hvor Skalický trdelník må fremstilles.

4.5. Produktionsmetode: Anvendte ingredienser: Til 1 kg hvedemel anvendes 5-8 æg, gær, mælk, stødt melis, salt, muskat, aroma, citronskal, hakkede valnødder eller mandler eller abrikoskerner eller en blanding af disse, svinefedt, vegetabilsk olie, smør, vanillesukker og puddersukker.

Fremstillingsmetode: Gær, mælk, stødt melis og hvedemel røres sammen til en dej, som derpå tilsættes æggeblommer, æggehvider, salt og de øvrige ingredienser. Ingredienserne røres sammen til en blød dej, som hæver ved stuetemperatur. Når dejen har hævet, skæres den ud i klumper på 250-500 g, som formes til aflange bånd. Båndene hæver igen og rulles derpå om en indsmurt trævalse (»trdlo«), som anbringes på et stativ. Når dejen er rullet om valsen, smøres den med piskede æggehvider og strøs med den hakkede nøddeblanding. Dejen bages ved strålevarme, indtil den er gyldenbrun. Valsen drejes hele tiden rundt, og dejen pensles nu og da med smør. Den bagte »trdelník «køler af og strøs med puddersukker blandet med vanillesukker.

4.6. Tilknytning: »Skalický trdelník «er blevet bagt på valser siden begyndelsen af det 19. århundrede og bages fortsat på denne måde.

I slutningen af det 19. og begyndelsen af det 20. århundrede blev produktet solgt på messer. Produktionen af »Skalický trdelník «i stor målestok begyndte først i midten af det 20. århundrede, der også er den periode, som de fleste dokumenter stammer fra.

Ifølge mundtlige overleveringer stammede den opskrift på trdelník, der blev udbredt i og omkring Skalica, fra kokken hos grev Jozef Gvadányi, poet og forfatter, der levede i Skalica fra 1783 til 1801.

Det ældste bevarede dokument om »Skalický trdelník «er et manuskript fra den ungarske poet Gyula Juhász, der var lærer på latinskolen i Skalica. »Skalický trdelník «er også nævnt i en bog fra 1921 af Ferdinand Dúbravský med titlen »Slobodné mesto so zriadeným magistrátom Uhorská Skalica «og i en udgave fra 1977 af det regionale magasin »Jídelníček«.

Ansøgningen om registrering af den geografiske betegnelse »Skalický trdelník «er baseret på både produktets ry og tradition og dets specifikke kvalitet, egenskaber og form. Skalický trdelník har en hul cylindrisk form, hvad der er usædvanligt for konfekturevarer og bagværk. Det fremstilles på en særlig måde af dej, der har hævet og rulles på en valse, som derpå bages. Et andet særligt træk er, at dejen bages ved strålevarme fra en pande med trækulsgløder eller på en grill, hvad der giver en særlig duft og smag, idet valsen hele tiden drejes rundt og nu og da pensles med smør.

4.7. Kontrolorgan:

Navn: BEL/NOVAMANN International s. r. o., Certifikačný orgán CERTEX akreditovaný podľa EN 45 011 Adresse: Továrenská 14 SK-815 71 Bratislava Tlf. (421-2) 50 21 32 68 Fax (421-2) 50 21 32 44 E-mail: —

Godkendt af Slovakiets landbrugsministerium.

4.8. Mærkning: Producenter, der fremstiller »Skalický trdelník «efter ovenstående specifikation, kan benytte navnet,»Skalický trdelník«, når de emballerer, reklamerer for og afsætter produktet. Etiketter på produkterne skal rumme følgende oplysninger:

produktets navn »Skalický trdelník «skal være fremhævet

den type nødder, som produktet er strøet med (nøddeblanding, valnødder, mandler, abrikoskerner)

bagemetode (trækulsgløder, strålevarme).